el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el en el el el el en en el el en el en el el el en el el
Detroit Lions: Οι Lions βρίσκονται πλέον στη 2η θέση της NFC. Προσπέρασαν και τους Seahawks, οι οποίοι έχασαν στο Green Bay και τρέχουν ένα σερί  πέντε νικηφόρων παιχνιδιών. Η τελευταία τους νίκη ήρθε απέναντι στο Chicago, μία ομάδα που τους είχε νικήσει στην αρχή της σεζόν και παραλίγο να το ξανακάνει. Το pick-6 του QB Matt Stafford, οδήγησε στο TD του Cravon LeBlanc, το οποίοι ανάγκαζε τους Lions να τρέξουν το τελευταίο τους drive με μοναδικό σκοπό το TD. Και το κατάφεραν! Ο ίδιος ο Stafford έτρεξε τη μπάλα μέσα στην endzone, εξιλεώνοντας τον εαυτό του για τα 2 turnovers που είχε κάνει νωρίτερα. Χωρίς να είναι εντυπωσιακοί, χωρίς να τρομάξουν κανέναν, οι Lions δείχνουν φέτος την ωριμότητα και τον χαρακτήρα μίας ομάδας που ξέρει να κερδίζει τα παιχνίδια.
Η άμυνα των Giants: Το ντέρμπι της NFC East ήταν μία επιθετική τραγωδία. Οι δύο επιθέσεις κέρδισαν συνολικά 260 γιάρδες η καθεμία. Φυσικά αυτό δεν οφείλεται μόνο στη μέτρια μέρα των επιθέσεων, αλλά και στις πολύ καλές άμυνες. Κι αν την επίθεση των Giants έχουν σταματήσει αρκετές ομάδες, εκείνη των Cowboys έχει σταματήσει μόνο στους Giants. Η άμυνα των γηπεδούχων ήταν ασφυκτική. Επέτρεψε 108 γιάρδες στο run και μόλις 125 γιάρδες στην πάσα. Οι Giants έκαναν 3 φορές sack τον Prescott, είχαν 2 interceptions, προκάλεσαν 4 fumble από τα οποία ανέκτησαν το ένα  και φυσικά δέχθηκαν μόλις 7 πόντους. Η ήττα αυτή σίγουρα θα ξυπνάει μνήμες 2007 για τους Cowboys που αν και ήταν πρώτοι στην division αποκλείστηκαν από τους μισητούς τους αντιπάλους στα playoffs.
Andy Reid: Αυτή τη φορά δεν θα αναφερθούμε στο φαινόμενο Tyreek Hill. Ούτε στον σταθερό Alex Smith. Ούτε στο 3ο διαδοχικό παιχνίδι όπου σκοράρουν TD τα special teams. Ούτε στην άμυνα της ομάδας που κράτησε την καλύτερη επίθεση του πρωταθλήματος στους 13 πόντους. Είναι η σειρά του 2ου καλύτερου και μακροβιότερου προπονητή στο NFL. Ο Andy Reid έχει καταφέρει να αναμορφώσει και αυτή την ομάδα. Έχοντας ένα μέτριο σε γενικές γραμμές σύνολο, έχει καταφέρει να να φτιάξει μία ομάδα που ξέρει τι ζητάει μέσα στο γήπεδο, ξέρει πότε να ρισκάρει και έχει φτάσει να κοιτάει πολύ σοβαρά το πρωτάθλημα της AFC, όντας μάλιστα και στην πιο δύσκολη κατηγορία του πρωταθλήματος. Απέναντι στην αποκάλυψη της φετινής σεζόν Raiders, στους περσινούς πρωταθλητές Broncos και τους πρωταθλητές της ατυχίας Chargers, οι Chiefs έχουν μόνο νίκες! Το 4-0 ρεκόρ στην  κατηγορία μπορεί να ισοφαριστεί μόνο από το Oakland, το οποίο όμως έχει χάσει και τα δύο παιχνίδια κόντρα στην ομάδα του Kansas. Η διαφορά των Chiefs ανάμεσα σε τόσες καλές ομάδες; Ο Andy Reid.
LeVeon Bell: Κάποτε θεωρούταν δύσκολο το run στο χιόνι. Ίσως επειδή οι αμυντικοί ήταν πιο ογκώδεις και είχαν καλύτερα πατήματα. Στα τελευταία χρόνια όμως, κάθε παιχνίδι με χιόνι συνδυάζεται με μεγάλες επιδόσεις στο run. Αυτή τη φορά ήταν η σειρά του LeVeon Bell να βγάλει μάτια. Η απόδοση του οδήγησε τους Steelers στη νίκη παρά τις κακές εμφανίσεις των Ben Roethlisberger (3 INTs) και Antonio Brown. Ο Bell είχε 236 γιάρδες στο έδαφος και 3 TDs σε 38 προσπάθειες! Και δεν τελειώνουν εδώ τα στατιστικά του. Είχε άλλες 62 γιάρδες υποδοχή όντας ο 2ο καλύτερος receiver της ομάδας του στο παιχνίδι.
Tampa Bay Buccaneers: Όχι μόνο ακόμα νικούν αυτοί οι Buccaneers, αλλά πέτυχαν ίσως την πιο σημαντική τους νίκη στη φετινή σεζόν. Αναγκάζοντας τους Saints σε μόλις 11 πόντους, για άλλη μία φορά η άμυνα οδήγησε τους Bucs στην νίκη που τους κρατάει στην κορυφή της κατηγορίας τους. Η άμυνα ήταν εκείνη που προκάλεσε 3 INTs στον Brees, δε δέχθηκε TD και κράτησε τη διαφορά. Αυτό ήταν το πρώτο από τα δύο παιχνίδια κόντρα στους Saints, τα οποία θα κρίνουν κατά πολύ το τελικό πλασάρισμα των Bucs που πρέπει πλέον να θεωρούνται ισάξιο φαβορί με τους Falcons για την NFC South. Το σερί των 5 συνεχόμενων νικών δοκιμάζεται την ερχόμενη εβδομάδα στην έδρα στων Cowboys.
Οι τραυματίες Chargers: Πλέον έχει χαθεί το μέτρημα με το πόσους βασικούς παίκτες έχουν χάσει οι Chargers. Αυτή τη βδομάδα, εκτός από το παιχνίδι κόντρα στους Panthers το οποίο έχασαν στις λεπτομέρειες, είδαν τόσο τις δύο ευχάριστες εκπλήξεις τις χρονιάς να τραυματίζονται. Ο rookie DE Joey Bosa είχε μία διάσειση, ενώ ο Melvin Gordon διάστρεμμα στο γόνατο. Με μόλις τρία παιχνίδι να απομένουν, οι Chargers μπορεί να μη ρισκάρουν να τους ξαναχρησιμοποιήσουν παρά το γεγονός ότι δεν αποκλείεται να είναι διαθέσιμοι και την επόμενη αγωνιστική.
Η επίθεση των Broncos: Η άμυνα των Broncos αιφνιδιάστηκε μεν, αλλά δέχθηκε μόλις 13 πόντους δε. Η επίθεση της ομάδας ήταν εκείνη που δεν μπορούσε με τίποτα να σκοράρει. Ειδικότερα στο δεύτερο ημίχρονο, όταν και οι ίδιοι οι Titans δεν έδειχναν διάθεση να ρισκάρουν επιθετικά μετά το 13-0 του Α’ μέρους και επέστρεφαν γρήγορα τη μπάλα, οι Broncos είχαν μία σειρά ευκαιριών να σκοράρουν αλλά απέτυχαν. Όλη η τρίτη περίοδος έμοιαζε με ένα drive για τους Broncos οι οποίοι πήραν μόλις 7 πόντους. με το σκορ στο 13-7 είχαν μάλιστα και την ευκαιρία να περάσουν μπροστά αλλά αρκέστηκαν σε ένα FG. Οι Broncos έχασαν το παιχνίδι κυρίως εξαιτίας των επιδόσεων τους στο run. όπου οι διαφορές των δύο ομάδων ήταν χαοτικές. Οι μεν Titans είχαν 180 γιάρδες στο έδαφος έναντι μόλις 73 με πάσα, εκμεταλλευόμενοι πλήρως το αδύναμο αμυντικό σημείο των φιλοξενούμενων. Ενώ οι Broncos είχαν 330 γιάρδες με πάσα και μόλις… 17 στο έδαφος. Η ομάδα που κατέκτησε το περσινό πρωτάθλημα τρέχοντας τόσο καλά την μπάλα έχει τελείως απομακρυνθεί φέτος από το αγαπημένο παιχνίδι του HC Gary Kubiak. Η ήττα αυτή απομακρύνει ακόμα περισσότερο τους Broncos από τα playoffs, κάνοντας τη νίκη στο εντός έδρας παιχνίδι κόντρα στους Patriots μονόδρομο.
Indianapolis Colts: Για άλλο ένα παιχνίδι, οι Colts είχαν την ευκαιρία στα χέρια τους και την πέταξαν. Όχι μία αλλά πολλές φορές. Τα δύο interceptions του Andrew Luck ήταν το ένα χειρότερο από το άλλο, το χαμένο fumble στην redzone στο τέλος το αγώνα ήταν εξίσου επίπονο, ενώ τα special teams της ομάδας δεν λένε να κάνουν έναν μεγάλο play. Οι Colts έχασαν εντός έδρας από τους Texans που είχαν να νικήσουν 3 εβδομάδες. Τους Texans του Osweiler, ο οποίος γιουχάρεται στο γήπεδο της ομάδας του, αλλά το επίπεδο της AFC South θα τον στείλει στα playoffs. Οι Colts είναι μία από τις χειρότερες ομάδες στο NFL και το χειρότερο είναι ότι έχουν μερικούς πολύ καλούς παίκτες που θα ζήλευε κάθε ομάδα. Philadelphia Eagles: Παρά το πολύ καλό τους ξεκίνημα στη σεζόν οι Eagles δείχνουν να έχουν μείνει από μπαταρία. Τόσο η επίθεση όσο και η άμυνα δε θυμίζουν σε τίποτα την αρχή της σεζόν. Για δεύτερο παιχνίδι οι Eagles χάνουν οριακά από τους Redskins και μένουν στο 0-4 εντός της κατηγορίας τους. Ο μεν Carson Wentz και η επίθεση του απέτυχε να σκοράρει πάνω από ένα TD στις 4 επισκέψεις της στην Redzone, η δε άμυνα δέχθηκε ένα πολύ εύκολο TD 80 γιαρδών από τον DeSean Jackson, ενώ δεν μπόρεσε να κερδίσει το ματς αποτρέποντας τους φιλοξενούμενους να σκοράρουν στο τελευταίο τους drive. Seattle Seahawks: Οι Seahawks έχουν το καλύτερο δίδυμο Safeties στο πρωτάθλημα και είναι άλλη άμυνα με τους Chancellor και Thomas στο γήπεδο. Είτε λείπει ο ένας, είτε ο άλλος το κενό είναι δυσαναπλήρωτο. Στο Lambeau, το Seattle είχε έτσι κι αλλιώς δύσκολο έργο, το οποίο έγινε δυσκολότερο μετά τον τραυματισμό του Earl Thomas την προηγούμενη αγωνιστική. Το κακό όμως τρίτωσε με την πολύ κακή εμφάνιση του Russel Wilson, ο οποίος δεν είχε πλέον μία κακή άμυνα να κρατήσει την ομάδα στο παιχνίδι. Ο Wilson είχε 240 γιάρδες, 1 TD, αλλά και 5 interceptions! Αν σ’ αυτά προστεθεί και τo fumble του Collins τα turnovers φτάνουν στο 6-0 εις βάρος των Seahawks. Όπως ήταν αναμενόμενο με τόσα λάθη, έχασαν με το τελικό 38-10, το οποίο φτάνει τα όρια του διασυρμού. Οι Seahawks πρέπει να αρχίσουν να συμβιβάζονται με τη wildcard week.
Previous Post Νικητές & Χαμένοι: Week 13
Next Post Νικητές & Χαμένοι: Week 15
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.